ปกติเป็นคนประจำเดือนมาตรงทุกเดือน มีเลื่อนบ้าง 1-3 วัน และมามากในช่วง 1-3 วันแรก มีปวดท้องบ้างปกติ แต่พออายุมากขึ้น ตอนนี้ 32 และแต่งงานแล้ว 5 ปี ปรากฎว่าประจำเดือนเริ่มมาน้อย แต่มานานวันขึ้น โดยจะมีเลือดออกแบบกระปริบกระปรอย สีน้ำตาลบ้าง ดำบ้าง แดงอ่อนบ้าง เป็นเวลา 1-5 วัน ก่อนผนังมดลูกจะลอกตัวออกมาเป็นเลือดสีแดงปริมาณมาก 1-2 วัน แล้วค่อยเบาลงจนหมด เป็นเวลา 1-3วัน โดยรวมระยะเวลาตั้งแต่เริ่มเห็นว่ามีเลือดถึงวันที่เลือดหยุด 9-12 วัน เป็นแบบนี้มา 2-3 ปีแล้ว แต่รอบเดือนนี้เข้าวันที่ 6 แล้ว ยังไม่มีท่าทีว่าผนังมดลูกจะลอกตัว ไม่มีอาการปวดท้องหรืออาการอื่นใดเลย อาการเหล่านี้ผิดปกติหรือไม่คะ สาเหตุเกิดจากอะไรได้บ้าง แล้วรักษาอย่างไรดีคะปล. เคยไปตรวจภายใน 2 ครั้ง ครั้งแรกเมื่อ 4 ปีก่อน คุณบอกว่าเป็นเยื่อบุโพรงมดลูกเจริญผิดที่ ครั้งที่ 2 เมื่อปี 2017 พร้อมอัลตร้าซาวด์ คุณบอกไม่พบสิ่งผิดปกติ แต่เจอจุดสีแดง แล้วคุณก็จ่ายยาให้ทาน ผลคือประจำเดือนรอบนั้นออกเยอะเลยค่ะ
สวัสดีค่ะ การมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามายังไม่สามารถสรุปสาเหตุได้ชัดเจนนะคะ แนะนำให้กลับไปพบสูตินารีแพทย์เพื่อตรวจดูอีกครั้ง หากมดลูกและรังไข่ปกติ อาจได้รับยาปรับฮอร์โมนมาเพื่อปรับสมดุลฮอร์โมน ซึ่งทั้งนี้ขึ้นกับดุลยพินิจของแพทย์ที่ดูแลอีกทีนะคะ